Ο **Μάικλ Καν** (*Michael Kahn*, γενν. 8 Δεκεμβρίου 1935) είναι Αμερικανός μοντέρ του κινηματογράφου και της τηλεόρασης. Ιδιαιτέρως επιτυχημένη στάθηκε η δουλειά του σε ταινίες του Στίβεν Σπίλμπεργκ, με τον οποίο συνεργάσθηκε για περισσότερα από 40 χρόνια.

Ζωή και τεχνική
---------------

Ο Καν γεννήθηκε στη Νέα Υόρκη. Είναι ένας από τους λίγους μοντέρ που ακόμα μοντάρει επάνω σε φιλμ (αν και έχει μοντάρει ψηφιακά σε ταινίες που δεν σκηνοθέτησε ο Σπίλμπεργκ). Ο Καν παραδέχθηκε ότι πολλοί *«βρίσκουν δύσκολο να πιστέψουν ότι ο Στίβεν κι εγώ μοντάρουμε ακόμη σε μια μουβιόλα και τραπεζομονταζιέρα. [Αλλά] ο Στίβεν νιώθει πως το φιλμ μάς έφερε εδώ που είμαστε σήμερα και αγαπά τη μυρωδιά του και την αίσθησή του. Αρχίσαμε έτσι και πραγματικά το απολαμβάνουμε κι οι δυο μας.»* *Οι περιπέτειες του Τεν Τεν: Το μυστικό του μονόκερου*, το 2011, ήταν πρώτη ταινία που ο Καν μοντάρισε ψηφιακά, με χρήση Media Composer, για τον Σπίλμπεργκ, αλλά έχει μοντάρει ψηφιακά για άλλους σκηνοθέτες πολύ ενωρίτερα, π.χ. για την ταινία *Τουίστερ*.

### Βραβεύσεις

Ο Μάικλ Καν έχει τις περισσότερες υποψηφιότητες για «Όσκαρ» Μοντάζ στην ιστορία των βραβείων αυτών, με εννέα. Επιπλέον, μοιράζεται τα περισσότερα κερδισμένα (τρία) «Όσκαρ» Μοντάζ με τους Ντάνιελ Μάντελ, Θέλμα Σουνμέικερ και Ραλφ Ντώσον. Και οι τρεις ταινίες για τις οποίες βραβεύθηκε είχαν σκηνοθετηθεί από τον Στίβεν Σπίλμπεργκ: *Ο Ιντιάνα Τζόουνς και οι κυνηγοί της Χαμένης Κιβωτού* (1981), *Η Λίστα του Σίντλερ* (1993) και *Η Διάσωση του Στρατιώτη Ράιαν* (1998).

Επιπλέον, ο Καν έχει πάρει 6 υποψηφιότητες για BAFTA Καλύτερου Μοντάζ, κερδίζοντας τα δύο: για τη *Λίστα του Σίντλερ* και για την *Ολέθρια σχέση*.

Ο Καν έχει επιλεγεί ως μέλος της τιμητικής ενώσεως American Cinema Editors (ACE). Το 2011 δέχθηκε και το Βραβείο Επιτευγμάτων Σταδιοδρομίας της ACE. Στη σχετική τελετή, ο Σπίλμπεργκ δήλωσε για το μοντάζ: «εδώ είναι που η δημιουργία ταινιών γίνεται από τεχνική, τέχνη».

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 3  Μαΐου 2014.
2. ↑  Ανακτήθηκε στις 7  Νοεμβρίου 2020.
3. ↑  Tapley, Kristopher (8 Δεκεμβρίου 2015). «Editor Michael Kahn on ‘Bridge of Spies’ and Four Decades of Steven Spielberg Magic». *Variety*.. Ανακτήθηκε στις 17 Σεπτεμβρίου 2017.
4. ↑  Ian Freer (Μάιος 2008). «The Indiana Jones Diaries». Empire, σελ. 26.
5. ↑  Desowitz, Bill (Ιανουάριος 2012). «Cinematic Siblings Still Thinking Analogue in a Digital World». *Editors Guild Magazine*. Motion Picture Editors Guild. Αρχειοθετήθηκε από το πρωτότυπο στις 2 Ιουνίου 2015. Ανακτήθηκε στις 1 Ιουνίου 2015.
6. ↑  Davidson, Keay (1 Ιουνίου 1996). *Twister: The Science of Tornadoes and the Making of a Natural Disaster Movie*. Νέα Υόρκη: Simon & Schuster, Gallery Books. σελ. XX. ISBN 0671000292. Ανακτήθηκε στις 1 Ιουνίου 2015.
7. ↑  Αρχειοθετήθηκε 2008-02-18 στο Wayback Machine. ιστοσελίδα αρχειοθετημένη από το WebCite από αυτή την αρχική URL στις 2008-03-04.
8. ↑  Giardina, Carolyn (19 Φεβρουαρίου 2011). «'Social Network' Wins Best Edited Dramatic Feature at ACE Eddie Awards». *The Hollywood Reporter*. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 35528643
* LCCN: no2003061259
* ISNI: 0000 0001 1470 6205
* GND: 129198609
* SUDOC: 158467388
* BNF: cb141097182 (data)

 |

 |